KOMUNALNI CENTAR IVANIĆ-GRAD d.o.o.

Omladinska ulica 30

10310 Ivanić-Grad

OIB: 77038075724

MBS: 080719014

Na temelju članka 441. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23, 136/24), članka 17. Izjave društva s ograničenom odgovornošću (potpuni tekst) od 7. studenoga 2023. i Odluke o raspisivanju javnog natječaja za izbor kandidata za radno mjesto člana Uprave – direktora trgovačkog društva Komunalni centar Ivanić-Grad d.o.o. od 25. kolovoza 2025., Skupština trgovačkog društva Komunalni centar Ivanić-Grad d.o.o., zastupana po gradonačelniku Grada Ivanić-Grada, Javoru Bojanu Lešu, dr.vet.med., raspisuje

**JAVNI NATJEČAJ**

**za izbor kandidata za radno mjesto:**

**član Uprave – direktor trgovačkog društva Komunalni centar Ivanić-Grad d.o.o.**

**-** 1 (jedan) izvršitelj na mandatno razdoblje od 4 (četiri) godine

Kandidati za člana Uprave – direktora trgovačkog društva Komunalni centar Ivanić-Grad d.o.o., osim uvjeta propisanih Zakonom o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23, 136/24), moraju ispunjavati sljedeće stručne uvjete:

- visoka stručna sprema (VSS) ili viša stručna sprema (VŠS) ekonomske, građevinske ili neke druge struke,

- najmanje pet godina radnog iskustva na poslovima koji odgovaraju stupnju stečene stručne spreme,

- poznavanje rada na računalu.

Uz vlastoručno potpisanu prijavu na natječaj, u kojoj se navode osobni podaci kandidata (ime i prezime, adresa, OIB, broj telefona, e-mail adresa), potrebno je priložiti sljedeće dokaze o ispunjavanju uvjeta iz natječaja:

- životopis u kojem će se, u skladu s priloženim dokazima, obrazložiti ispunjavanje uvjeta iz ovoga natječaja,

- dokaz o odgovarajućem stupnju stečene stručne spreme – preslika diplome, a kandidat koji je odgovarajući stupanj stručne spreme stekao izvan Republike Hrvatske dužan je uz presliku diplome dostaviti prijevod ovlaštenog sudskog tumača za predmetni strani jezik i potvrdu o priznatoj inozemnoj visokoškolskoj kvalifikaciji izdanu od Agencije za znanost i visoko obrazovanje,

- dokaz o radnom iskustvu na odgovarajućim poslovima – elektronički zapis, odnosno preslika potvrde o podacima evidentiranima u matičnoj evidenciji Hrvatskog zavoda za mirovinsko osiguranje (ne starije od 30 dana) i preslika ugovora o radu, potvrda poslodavca ili drugi dokaz o radnom iskustvu na odgovarajućim poslovima, a kandidat koji je radno iskustvo stekao izvan Republike Hrvatske dužan je uz presliku ugovora o radu, potvrdu poslodavca ili drugi dokaz o radnom iskustvu na odgovarajućim poslovima dostaviti prijevod ovlaštenog sudskog tumača za predmetni strani jezik,

- dokaz o poznavanju rada na računalu (preslika odgovarajuće potvrde, uvjerenja, certifikata, svjedodžbe ili indeksa ili vlastoručno potpisana izjava o poznavanju rada na računalu),

- uvjerenje nadležnoga suda da se protiv kandidata ne vodi kazneni postupak (ne starije od 30 dana),

- vlastoručno potpisana izjava o nepostojanju zapreka iz članka 239. stavka 2. u svezi članka 423. Zakona o trgovačkim društvima, ovjerena kod javnog bilježnika.

Na natječaj se mogu ravnopravno prijaviti osobe oba spola. Izrazi koji se koriste u ovome natječaju, a imaju rodno značenje, odnose se jednako na muški i ženski rod.

Osoba koja može ostvariti pravo prednosti pri zapošljavanju prema posebnom zakonu, dužna je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Kandidat koji se u prijavi na natječaj poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23) ili sukladno članku 48. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužan je, osim dokaza o ispunjavanju uvjeta iz ovoga natječaja, priložiti i dokaze o ispunjavanju uvjeta za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju dostupan je na mrežnoj stranici Ministarstva hrvatskih branitelja <https://branitelji.gov.hr/>.

Kandidat koji se u prijavi na natječaj poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20), uz prijavu na natječaj dužan je, osim dokaza o ispunjavanju uvjeta iz ovoga natječaja, priložiti i dokaz o utvrđenom statusu osobe s invaliditetom.

Prijavom na natječaj kandidat daje privolu za prikupljanje i obradu osobnih podataka navedenih u prijavi na natječaj u svrhu izbora kandidata, kao i privolu na dostavu obavijesti o rezultatima natječaja koja se dostavlja svim kandidatima. Prikupljeni osobni podaci obrađivat će se sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ i Zakona o provedbi Opće uredbe o zaštiti podataka („Narodne novine“ broj 42/18).

Član Uprave – direktor trgovačkog društva Komunalni centar Ivanić-Grad d.o.o. imenuje se na mandatno razdoblje od 4 (četiri) godine.

Javni natječaj za izbor kandidata za radno mjesto član Uprave – direktor trgovačkog društva Komunalni centar Ivanić-Grad d.o.o. objavit će se u „Narodnim novinama“ i na mrežnim stranicama trgovačkog društva Komunalni centar Ivanić-Grad d.o.o. i Grada Ivanić-Grada.

Prijave na natječaj podnose se u roku od **15 (petnaest) dana** od dana objave natječaja u „Narodnim novinama“, osobno ili poštom preporučeno na adresu: **Komunalni centar Ivanić-Grad d.o.o., Omladinska ulica 30, 10310 Ivanić-Grad,** s naznakom: „Prijava na natječaj za člana Uprave – direktora trgovačkog društva Komunalni centar Ivanić-Grad d.o.o. – ne otvarati“.

Urednom prijavom na natječaj smatra se prijava koja sadrži svu traženu dokumentaciju navedenu u ovome natječaju.

Nepravodobne i nepotpune prijave na natječaj, kao i prijave kandidata koji ne ispunjavaju uvjete iz natječaja, neće se razmatrati.

Svi kandidati koji ispunjavaju uvjete iz ovoga natječaja i čije su prijave pravodobne i potpune, pozvat će se na razgovor.

O vremenu i mjestu održavanja razgovora kandidati će biti obaviješteni objavom poziva na mrežnim stranicama trgovačkog društva Komunalni centar Ivanić-Grad d.o.o.

Za kandidata koji ne pristupi razgovoru smatrat će se da je povukao prijavu na natječaj te se u daljnjem postupku neće smatrati kandidatom.

Skupština trgovačkog društva Komunalni centar Ivanić-Grad d.o.o. pridržava pravo poništiti natječaj bez posebnog obrazloženja.

O rezultatima natječaja kandidati će biti obaviješteni pisanim putem.

Skupština Društva

Gradonačelnik Grada Ivanić-Grada

Javor Bojan Leš, dr.vet.med.